num_pages: 216
description: Roman o ljubavnom trouglu koji istražuje granice ljubavi i beskonačnost interneta.Provokativni roman novog, svežeg i autentičnog glasa savremene srpske književnosti.Na mestu gde daunloud postaje piraterija, ljubav prevara a istina - PR, dvoje ljudi traga za izlazom iz ljubavnog trougla. U tom traganju razrešavaju se njihove ljudske i poslovne sudbine a skrivena, zabranjena i potisnuta osećanja iz emocionalnog podzemlja izlaze na čistinu.Radnja romana jednim delom odvija se u elitnoj beogradskoj PR agenciji a drugim na internetu: od običnog flertovanja i razmene sličnih zadovoljstava na Facebooku ili Twitteru do najmisterioznijih prostranstava Deep Weba, gde je moguće iznajmiti Rent-A-Hacker usluge ili naručiti nečije ubistvo.Vešto vođenom radnjom i uzbudljivim obrtima, PR na duhovit i beskompromisan način daje sliku savremenog sveta, proširenog internetom i novim navikama koje je doneo 21. vek. PR dolazi iz sadašnjosti a svojom univerzalnošću govori nam da su i internet i ljubav - nezaobilazni."Osim što vas lako natera da instalirate sve aplikacije koje u knjizi pominje i da se upitate odakle su vam to poznati svi ovi ljudi, Ilić objašnjava, bez pardona, šta se krije iza slike stvarnosti koju kreira domaća PR scena. Njegova priča ogolila je bombastične nazive funkcija, iskrivljeni rečnik, isfabrikovane menadžere, lažni moral i nametnutu potrebu da svi izgledamo isto i ponašamo se isto. Kada pročitate PR pročitali ste nas sve."- Tanja Tatomirović – @lavche73, komunikolog, PR Lead za zemlje Balkana u kompaniji Microsoft"Roman kojeg se ne bi postidela nijedna evropska književnost."- Ivan Jovanović, Novi magazin"PR ne otvara samo nove tematske prostore u našoj prozi, nego na, do sada najuverljiviji način pokazuje kako izgleda srpski jezik nakon epohalnog sudara sa internetom."- Goran Lazičić, Blic"Preporučujem čitaocima kao nešto sasvim novo i drugačije od svega onog, što je do sada, u srpskoj književnosti napisano."- Dragan Tošić, Lozničke novosti"Prava majstorija."- Đorđe Bajić, City Magazine
language: Serbian
title: PR
publisher: Laguna